บนถนนที่แสนพลุกพล่านและมีรถวิ่งผ่านมากมายใครจะคิดว่ามีคาเฟ่ที่ให้บรรยากาศชิวๆ นั่งจิบกาแฟเพลินๆได้ ร้าน Dude cafe ตั้งอยู่บนถนนโชคชัย 4 ตรงทางเข้าซอย 78 ซึ่งคนที่ผ่านมาใช้ถนนเส้นนี้คงสังเกตเห็นได้ไม่ยาก บรรยากาศภายในร้านตกแต่งได้อย่างลงตัว ให้ความรู้สึกอบอุ่น หากเบื่อรถติดในซอยโชคชัย 4 ลองแวะมานั่งชิวๆ ดูคนอื่นนั่งรถติดในรถก็เป็นความคิดที่ดีค่ะ ส่วนอาหารมีให้เลือกหลากหลาย นอกจากเมนูกาแฟ นม ขนมต่างๆ ทางร้านยังมีอาหารตามสั่ง อาหารเช้าต่างๆ มากมายซึ่งราคาไม่แพงค่ะ ที่อยากให้ทุกคนลองชิมคือ Iced cocoa caramel ที่เมื่อดื่มจะสัมผัสได้ถึงกลิ่น caramel หอมหวาน และสดชื่นดีค่ะ